10. februára, 2023

Humanitárna pomoc pre oblasti zasiahnuté zemetrasením v Turecku a Sýrii

Spoločnosť Henkel daruje 1 milión eur na pomoc ľuďom postihnutým zemetrasením v Turecku a Sýrii

Düsseldorf, Nemecko – Spoločnosť Henkel s hlbokým znepokojením sleduje správy o následkoch ničivého zemetrasenia, ktoré zasiahlo Turecko a Sýriu a vyžiadalo si desaťtisíce ľudských životov. Rýchla pomoc je nevyhnutná. Preto sa spoločnosť Henkel v spolupráci s [nadáciou Fritz Henkel Stiftung](https://fritz.henkel-stiftung.com/) rozhodla poskytnúť balík okamžitej humanitárnej pomoci vo výške 1 milión eur. Súčasťou balíka sú dary v podobe výrobkov Henkel, materiálna pomoc a finančná pomoc, ktoré sú určené medzinárodným humanitárnym organizáciám ako Aktion Deutschland Hilft, I.S.A.R International Search and Rescue a Medzinárodné hnutie Červeného kríža. V utorok 7. februára spoločnosť oznámila prvý balík pomoci v hodnote 100 000 eur, ktorý vzhľadom na obrovský rozsah prírodnej pohromy teraz navýšila o dodatočných 900 000 eur.

 *„Hrozné nešťastie, ktoré postihlo Turecko a Sýriu, nás hlboko zasiahlo. Myslíme na tisíce obetí, ich rodiny a priateľov. V tejto chvíli je dôležité, aby sme ako medzinárodné spoločenstvo poskytli byrokraciou nezaťaženú pomoc, aby záchranné zložky na mieste nešťastia mali k dispozícií potrebné prostriedky a zdroje,“* hovorí predseda predstavenstva spoločnosti Henkel Carsten Knobel.

Spoločnosť Henkel okrem toho plánuje v niektorých krajinách realizovať zamestnanecké zbierky.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2021 vykázala spoločnosť Henkel obrat vo výške viac než 20 mld. eur a upravený prevádzkový zisk približne vo výške 2,7 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva viac než 50 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com